BWG พุ่ง 10% หลังบอร์ดไฟเขียวขายเพิ่มทุน 319 ล้านหุ้นให้นลท. 5 ราย รองรับแผนขยายงาน
BWG พุ่ง 10% หลังบอร์ดไฟเขียวขายเพิ่มทุน 319 ล้านหุ้นให้นลท. 5 ราย รองรับแผนขยายงาน
BWG พุ่ง 10% หลังบอร์ดไฟเขียวขายเพิ่มทุน 319 ล้านหุ้นให้นลท. 5 ราย รองรับแผนขยายงาน
7 ก.ค. 2563

ผู้สื่อข่าวรายงานว่า บริษัท เบตเตอร์ เวิลด์ กรีน จำกัด (มหาชน) หรือ BWG ณ เวลา 10.48 น.อยู่ที่ระดับ 0.73 บาท บวก 0.07 บาท หรือ 10.61% ด้วยมูลค่าซื้อขาย 117.10 ล้านบาท ราคาหุ้นนิวไฮในรอบ10 เดือน โดยเทียบตั้งแต่หุ้นยืนที่ระดับ 0.73 บาท เมื่อวันที่ 4 ก.ย.63

สำหรับ BWG แจ้งว่า ที่ประชุมคณะกรรมการบริษัทเมื่อวันที่ 3 ก.ค. อนุมัติการจัดสรรหุ้นสามัญเพิ่มทุนแบบมอบอำนาจทั่วไป (General Mandate) จำนวน 319 ล้านหุ้น พาร์หุ้นละ 0.25 บาท เสนอขายให้แก่นักลงทุน 5 ราย ที่ราคาหุ้นละ 0.51 บาท ได้แก่ นายสิปปกร ขาวสอาด จำนวน 125 ล้านหุ้น , นายศิรประเสริฐ จีระพรประภา จำนวน 70 ล้านหุ้น , นายจิรายุส จึงธนสมบูรณ์ จำนวน 50 ล้านหุ้น ,นายพรอนันต์ ทังเกษมวัฒนา จำนวน 50 ล้านหุ้น และแพทย์หญิงพัชรี มาบุญญานนท์ จำนวน 24 ล้านหุ้น กำหนดจองซื้อหุ้นวันที่ 7-9 กรกฎาคม 2563
ทั้งนี้ ผู้ถือหุ้นดังกล่าวจะไม่ได้รับสิทธิจองซื้อหุ้นสามัญเพิ่มทุนของบมจ.เอิร์ธ เท็ค เอนไวรอนเมนท์ (ETC) ที่เสนอขายให้แก่ประชาชนเป็นการทั่วไปเป็นครั้งแรก (IPO) ก่อนตามสัดส่วนการถือหุ้นในบริษัท (Pre-emptive Rights)
สำหรับการจัดสรรหุ้นสามัญเพิ่มทุนดังกล่าว เป็นไปตามมติที่ประชุมสามัญผู้ถือหุ้นประจำปี 2563 เมื่อวันที่ 22 พฤษภาคม 2563 ที่ได้มีมติอนุมัติการออกและเสนอขายหุ้นสามัญเพิ่มทุนแบบมอบอำนาจทั่วไปไม่เกิน 319 ล้านหุ้น เพื่อนำเงินที่ได้ไปใช้ลงทุนในบริษัทย่อยของบริษัท ที่ไม่ได้จดทะเบียนในตลาดหลักทรัพย์ฯ และเป็นเงินทุนหมุนเวียนของบริษัท